यशपाल शर्मा ने कहा कि जिस तरह से पंजाबी और बॉलीवुड फिल्मों की बड़े स्तर पर प्रोमोशन की जाती है। उसी तरह से दादा लख्मी चंद फिल्म की प्रोमोशन की जाएगी। इसके लिए चाहें कितना भी खर्च क्यों न करना पड़े। बॉलीवुड में सफलता के बाद हरियाणा की तरफ रुख करने के सवाल पर यशपाल शर्मा ने कहा कि वह थियेटर से जुड़े रहे हैं। वहां यह सब नहीं कर पा रहा था, इसलिए अब उन्होंने अपने मनमाफिक काम करने का निर्णय लिया है। कंटेंट और क्वालिटी फिल्मों की बजाय आज तड़क-भड़क व असभ्य फिल्में ज्यादा आ रही हैं। हमें सभ्य और सामाजिक सरोकारों वाली फिल्म बच्चों की दिखानी पड़ेगी ताकि संस्कृति को न भूलें।